text: Sənətçinin 2021-ci ildə ilk layihəsi müharibə mövzusuna həsr olunur. Vətən müharibəsi dövründə Gəncədə ermənilər tərəfindən törədilən qanlı terror "Pray for Ganja" mahnsının yaranmasına təsir edir. Musiqisi SİVVA, sözləri Ruslan Karslı, aranjiman Samir Şirinova aid olan mahnıda Xalq artisti, balaban ifaçısı Əlixan Səmədov, Əməkdar artist Elnur Əhmədov da ifa ediblər. SİVVA-nın duet ortağı isə "Uşaq Avroviziya" mahnı müsabiqəsinin iştirakçısı Fidan Hüseynova olur. Mahnıya çəkilən klip isə Gəncədə baş verən hadisələr bədii formada canlandırılıb. Klip və mahnı barədə məlumatlar yerli və xarici mediada geniş işıqlandırılır. Və kifayət qədər yaxşı rezonans doğurur.